section_heading: Oružje
paragraph_text: Kao i dosad, igrač ne može posjedovati dva oružja iste kategorije; kada skupi jedno, ono zamjenjuje drugo. Vatreno oružje i eksplozivi mogu se kupiti u trgovinama Ammu Nation ili naći (kod dilera oružja Emmeta u Los Santosu ili na skrivenim mjestima duž savezne države). Hladno oružje ne može se kupiti, ali se može skupiti na ulici, skrivenim mjestima ili dobiti igrajući neke sportove (npr. bilijar). Bacači vatre, raketobacači i sačmarice mogu se naći na farmama. Suzavci se koriste u nekoliko misija i mogu se sačuvati nakon njih, ali inače su dostupni kod jedne zgrade u Los Santosu i u zračnoj luci u Las Venturasu.